B4-0044, 0049, 0076, 0077, 0086 και 0100/95

Ψήφισμα σχετικά με την κατάσταση στο Μπουρούντι και τη Ρουάντα

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του για την κατάσταση στο Μπουρούντι και τη Ρουάντα, και ειδικότερα το ψήφισμά του της 14ης Δεκεμβρίου 1994 για την κατάσταση στη Ρουάντα ((Βλ. ΣΠ της ημερομηνίας αυτής, Μέρος ΙΙ, σημείο 4)),

Α. ανησυχώντας σοβαρά για τη συνεχιζόμενη αστάθεια στο Μπουρούντι, τους φόνους, τις μαζικές σφαγές, τις απαγωγές και κάθε άλλου είδους βιαιότητες, τόσο στην ύπαιθρο όσο και στην πρωτεύουσα Bujubura, όπου από τα μέσα Δεκεμβρίου, ένοπλες συμμορίες με στρατιωτικές στολές επιτίθενται εναντίον πολιτών, ιδιαίτερα στις νότιες συνοικίες: Musaga, Kinindo και Kinanira,

Β. φοβούμενο ότι η αστάθεια αυτή είναι δυνατόν να οδηγήσει σε ένα ακόμη κύμα σφαγών με εθνικά κριτήρια, μετά από εκείνες του Οκτωβρίου 1993, κατά τη διάρκεια των οποίων έχασαν τη ζωή τους περισσότεροι από 50.000 άνθρωποι, μετά τη δολοφονία του δημοκρατικώς εκλεγμένου προέδρου Melchior Dandaye,

Γ. λαμβάνοντας υπόψη τη γενοκτονία που έλαβε χώρα στη γειτονική Ρουάντα και τον κίνδυνο να επαναληφθεί η τραγωδία αυτή και στο Μπουρούντι, δεδομένου ότι οι δύο χώρες παρουσιάζουν πολιτικές και εθνικές ομοιότητες,

Δ. εκφράζοντας τη βαθειά του ανησυχία για την αστάθεια της κατάστασης στις χώρες αυτές και για το φαύλο κύκλο της βίας που ξεκίνησε κυρίως μετά την εκλογή του Προέδρου της Εθνοσυνέλευσης Jean Minani, του οποίου την παραίτηση είχε ζητήσει το κυριότερο κόμμα της αντιπολίτευσης (η Ένωση για την Εθνική Πρόοδο) και ο οποίος έχει αντικατασταθεί πλέον από τον Lιonce Ngendakumana,

Ε. λαμβάνοντας υπόψη ότι στο Μπουρούντι η «Κυβερνητική Σύμβαση», που υπεγράφη μεταξύ των δύο κοινοτήτων τον Σεπτέμβριο του 1994 υπό την αιγίδα του εκπροσώπου των Ηνωμένων Εθνών, με την οποία η αντιπολίτευση συμμετέχει στη διαχείριση της εξουσίας, απειλείται ολοένα και περισσότερο από τη στάση των εξτρεμιστών, οι οποίοι με αυτό τον τρόπο παραλύουν τη διαδικασία δημοκρατικής σταθεροποίησης που πραγματοποιείται στη χώρα,

ΣΤ. ανησυχώντας για το γεγονός ότι οι δυνάμεις της τάξης δεν επεμβαίνουν για να θέσουν τέλος στις επιθέσεις και στις δολοφονίες αυτές,

Ζ. λαμβάνοντας υπόψη ότι οι λόγοι της σύγκρουσης δεν μπορούν να υποβιβασθούν απλώς σε εθνικούς ανταγωνισμούς γιατί διακυβεύονται επίσης κοινωνικοοικονομικές και πολιτικές αντιπαλότητες,

Η. εκφράζοντας τη λύπη του για το γεγονός ότι, μέχρι σήμερα, η διεθνής κοινότητα δεν μπόρεσε να λάβει κανένα αποτελεσματικό προληπτικό μέτρο έτσι ώστε να αποφευχθεί η έκρηξη και άλλων εσωτερικών συγκρούσεων στο Μπουρούντι,

1. επισημαίνει την καθοριστική σημασία που θα είχε η ανάληψη προληπτικής δράσης με στόχο την αποφυγή εσωτερικών συγκρούσεων σε αντίθεση με την παθητική αναμονή έως ότου ξεσπάσει η κρίση για να σταλεί κατόπιν επί τόπου ανθρωπιστική βοήθεια[semigr ]

2. απευθύνει έκκληση σε όλους τους πολιτικούς αρμοδίους του Μπουρούντι να ξεκινήσουν έναν εποικοδομητικό διάλογο, ώστε να εξεύρουν πολιτική, δημοκρατική και ειρηνική λύση στα προβλήματα που αντιμετωπίζουν[semigr ]

3. ζητεί όπως η Ευρωπαϊκή Ένωση οργανώσει την αποστολή παρατηρητών στο Μπουρούντι για να καταρτιστεί, σε συνεργασία με την κρατούσα κυβέρνηση, ένα σχέδιο δράσης που θα αποσκοπεί στην αποκατάσταση της τάξης και στην ανεύρεση των υπευθύνων των δολοφονιών, τον αφοπλισμό των ένοπλων ομάδων που σπέρνουν τον τρόμο στη Μπουζουμπούρα και στην ύπαιθρο, την επιστροφή των προσφύγων, τη ριζική και άμεση μεταρρύθμιση του εθνικού στρατού και όλων των στρατιωτικών θεσμών με στόχο να τεθούν υπό πολιτικό έλεγχο, καθώς και την ανασυγκρότηση των διοικητικών και οικονομικών υποδομών της χώρας που είναι απαραίτητες για την επαναφορά της παραγωγικής και κοινωνικής δραστηριότητας στη χώρα[semigr ]

4. καλεί το Συμβούλιο Ασφαλείας του ΟΗΕ να εξετάσει επειγόντως τα αιτήματα της κυβέρνησης του Μπουρούντι, για να βοηθήσει να αποκατασταθεί κλίμα εμπιστοσύνης και σταθερότητας[semigr ] καλεί τις κυβερνήσεις των κρατών μελών της ΕΕ να υποστηρίξουν οικονομικά και διοικητικά μια τέτοια πρωτοβουλία[semigr ]

5. ζητεί να μη μπλοκαριστεί η αποστολή 200 στρατιωτικών που έχει ήδη αποφασίσει ο Οργανισμός Αφρικανικής Ενότητας[semigr ]

6. ζητεί από τα κράτη μέλη της ΕΕ που εκπροσωπούνται στο Συμβούλιο Ασφαλείας του ΟΗΕ να ζητήσουν τη σύγκλησή του σχετικά με την αναγκαιότητα επιβολής εμπάργκο στις εξαγωγές όπλων και πολεμοφοδίων προς το Μπουρούντι και τη Ρουάντα[semigr ] ζητεί από τα κράτη μέλη να σταματήσουν όλες τις εξαγωγές όπλων και πολεμοφοδίων προς τις δύο χώρες[semigr ]

7. εκφράζει τή λύπη του για το γεγονός ότι τα συγκεκριμένα μέτρα που πρότεινε το Eυρωπαϊκό Κοινοβούλιο προς βοήθεια στη Ρουάντα, και ειδικότερα το προαναφερόμενο ψήφισμά του της 14ης Δεκεμβρίου 1994, δεν έχουν ακόμη υλοποιηθεί, και επαναλαμβάνει το αίτημά του προς το Συμβούλιο και την Επιτροπή για να παράσχουν τη βοήθειά τους προς την κυβέρνηση της Ρουάντα ώστε να δημιουργήσει δομές υποδοχής των προσφύγων και να εγγυηθεί την ασφάλειά τους[semigr ]

8. καλεί την Ένωση να αποστείλει στη Ρουάντα δικαστικούς, εμπειρογνώμονες και τεχνικούς συμβούλους, ώστε να βοηθήσουν την καλή διεξαγωγή των δικών με τις οποίες θα κριθούν οι υπεύθυνοι της γενοκτονίας[semigr ]

9. χαιρετίζει στο πλαίσιο αυτό την επικείμενη αποστολή στο Μπουρούντι και τη Ρουάντα αντιπροσωπείας του Προεδρείου της Συνέλευσης Ίσης Εκπροσώπησης ΑΚΕ- ΕΕ, και ζητεί να εξετάσει με τις αντίστοιχες κυβερνήσεις τη δυνατότητα διοργάνωσης διεθνούς διάσκεψης για την σταθερότητα στην περιοχή[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τους συμπροέδρους της Συνέλευσης Ίσης Εκπροσώπησης ΑΚΕ-ΕΕ, τις κυβερνήσεις των κρατών μελών της ΕΕ, το Συμβούλιο Ασφαλείας του ΟΗΕ, τον Οργανισμό Αφρικανικής Ενότητας και τις κυβερνήσεις του Μπουρούντι και της Ρουάντα.